《无求用前韵作雪诗见寄亦次其韵》
宋代·饶节

一夜花飞殿暮冬，晓惊银色现前峰。增肥幻质饶冰柱，埋没虚名叹瓦松。

素纸不书思雪老，白圭无玷忆南容。知君岂乏扁舟兴，哦罢新诗兴已慵。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。